Un oficial al ONU avertizează: O incursiune israeliană în Rafah s-ar putea transforma într-un măcel
O incursiune israeliană în Rafah ar pune în pericol vieţile a sute de mii de locuitori din Gaza, a declarat vineri un purtător de cuvânt al biroului umanitar al ONU, Jens Laerke, informează Reuters.
Oficialul a mai avertizat o incursiune israeliană în Rafah ar fi o lovitură incredibilă pentru operaţiunile umanitare în întreaga enclavă palestiniană.
Israelul a avertizat cu privire la o operaţiune împotriva Hamas în oraşul Rafah din sudul Gazei, unde aproximativ un milion de palestinieni strămutaţi sunt înghesuiţi în adăposturi şi locuinţe improvizate.
"Ar putea fi un măcel al civililor şi o lovitură incredibilă pentru operaţiunea umanitară din întreaga fâşie, deoarece aceasta este condusă în principal din Rafah", a declarat Laerke, la un briefing de presă la Geneva.
Operaţiunile de ajutorare din Rafah includ clinici medicale şi puncte de distribuţie a alimentelor, inclusiv centre pentru copiii subnutriţi, a spus el.